FN Herstal

A Fabrique Nationale de Herstal (magyarul: "Herstali Nemzeti Gyár"), közismertebb nevén FN Herstal Európa egyik legrégebbi és legismertebb ma is működő lőfegyvergyára. A gyárat 1889-ben hozták létre a belgiumi Liége városában. A gyár nevéhez olyan elterjedt lőfegyverek fűződnek mint az FN FAL vagy FN MAG, amelyeket több, mint száz országban rendszeresítettek. A cég a Vallónia tartományi kormány többségi tulajdonában áll és mára olyan ismert amerikai márkák is a cégcsoport tulajdonában vannak mint a Browning vagy a Winchester. A cég történetének két meghatározó konstruktőre John Moses Browning és Ernest Vervier voltak, akiknek a géppuskái és műszaki megoldásai máig gyártásban vannak. A FN gyár MAG és M2 géppuskáit a Magyar Honvédség is rendszeresítette harcjárműveihez és helikoptereihez. Termékportfolio A cég legismertebb termékei az alábbiakban kerülnek röviden bemutatásra a teljesség igénye nélkül. Lőfegyverek FN Browning Hi-Power pisztoly (9x19mm és .40 S&W) - a világ egyik legelterjedtebb katonai maroklőfegyvere volt a 20. század első felében: mintegy 50 ország rendszeresítette ezt a pisztolyt. FN Five-Seven pisztoly (5,7x28mm NATO) - a több mint 100 éves, ma már elégtelen átütőerejű 9x19mm Parebellum lőszer leváltására az FN kifejlesztette 5,7x28 mm-es lőszert, amelyet 2021-ben a NATO is szabványként fogadott el (STANAG 4509). Az új 5,7x28mm lőszerhez fejlesztette ki az FN a Five-Seven pisztolyt, amely mára széles körben elterjedt. FN P90 géppisztoly (5,7x28mm) - az új nagy átütő erejű pisztoly lőszerhez kifejlesztett géppisztoly FN FAL gépkarabély (7,62x51mm) - a világ egyik legelterjedtebb 7,62 mm-es gépkarabélya volt a hidegháború idején. A kisebb kaliberű (5,56x45mm és 5,45x39mm) gépkarabélyok elterjedés miatt használata mára háttérbe szorult. FNAR félautomata mesterlövész puska (7,62x51mm) F2000 gépkarabély (5,56x45mm) - az FN legújabb 5,56 mm-es gépkarabélya FN Minimi könnyű géppuska (5,56x45mm) - a világ legelterjedtebb 5,56 mm-es könnyű géppuskája, amelyet M249 néven az amerikai fegyveres erők is rendszeresítettek FN MAG általános célú géppuska (7,62x51mm) - a világ legelterjedtebb 7,62 mm-es NATO lőszert tüzelő könnyű géppuskája, amelyet M249 néven az amerikai fegyveres erők is rendszeresítettek FN EVOLYS (7,62x51mm és 5,56x45mm) - az FN legújabb fejlesztésű géppuskája, amelyet 7,62 mm és 5,56 mm NATO űrméretben is terveznek gyártani. M2 nehéz géppuska (12,7x99mm) - a világ egyik legelterjedtebb 12,7 mm-es nehéz géppuskája, amelyet J.M. Browning tervezett A második világháború alatt és után szinte minden amerikai, illetve később NATO harcjárművön megtalálható volt. Kora ellenére kisebb-nagyobb korszerűsítéseknek köszönhetően az M2 máig szolgál a "nyugati világ" elsődleges nehéz géppuskájaként. M3 nehéz géppuska (12,7x99mm) - az M2 nehéz géppuska nagy tűzgyorsaságú (1100 lövés/perc) változat, amelyet kifejezetten repülőgépek és helikopterek fegyverzetéül szántak, de alkalmazása légvédelmi feladatkörben is előfordul. Fedélzeti fegyverek FN deFNder távirányított fegyverrendszer harcjárművek és hadihajók számára teszi lehetővé az FN által gyártott géppuskákat védett helyről, távirányítással kezelhessék. A Honvédség Leopard 2A7HU harckocsijai illetve azokat támogató műszaki járművek is deFNderrel lesznek felszerelve. FN D-HMP250 géppuska-konténer, amely 12,7x99mm-es lőszert tüzelő M3P géppuskát tartalmaz 250 lőszerrel. A fegyver tűzsebessége mintegy 1100 lövés/perc. FN D-HMP400 géppuska-konténer, amely 12,7x99mm-es lőszert tüzelő M3P géppuskát tartalmaz 400 lőszerrel. A fegyver tűzsebessége mintegy 1100 lövés/perc. FN RMP kombinált géppuska- és rakétakonténer, amely 12,7x99mm-es lőszert tüzelő M3 géppuska mellett 250 lőszert illetve 3 db 70 mm-es rakétát képes hordozni és kilőni. Jegyzetek